
Csomagolásterv

Termékem egy általam készített nyakkendő. Célom egy elegáns, fiatalos és egyben egyedi kiegészítő elkészítése volt. A termék maga két különböző anyag, egy matt szövet és egy fényesen csillogó selyem kombinációjából jött létre. Aljának nem megszokott szabása miatt pedig még különlegesebbnek hat.
Az elegáns megjelenést a csomagolással is próbáltam érzékeltetni, ezért csomagolás gyanánt egy hajtogatott ingre esett a választásom, mely egyáltalán nem tartalmaz ragasztásokat, ezzel is megkönnyítve ennek elkészítését. A csomagolás megvalósítása során a design mellett a környezettudatosság is fontos célkitűzés volt, ezért az ing és a címke egyaránt újrahasznosított papírból készült.
A logó megjelenése és a név szintén az elegáns stílust és a kifinomultságot tükrözi. A logóban, utalva a termékre, egy sokszög átlóinak metszeteként jelenik meg egy csokornyakkendő.
A termék részt vesz a mell-, és prosztatarákszűrés fontosságát hangsúlyozó kampányban, így október és november hónapban a termék aktualizált csomagolásban jelenik meg. Ezeken megjelennek a kampány jellegzetes szimbólumai: a szalag és a bajusz.



